1. ÜLDOSA
Aruküla aleviku Jaama tn 5 maaüksuse detailplaneerimise projekt koostatakse Nelson, Vaike ja Raudsepp, Evi tellimisel.
Projekti koostamise aluseks on Planeerimisseadus, KIV Kolm Grupp OÜ  poolt koostatud geodeetiline mõõdistus, Raasiku vallavolikogu otsus nr 14. 12. veebruarist 2007, Raasiku vallavanema poolt 19. veebruaril 2007 kinnitatud detailplaneeringu lähteülesanne ja teised asjassepuutuvad kehtivad dokumendid. Planeeringuga nähakse ette olemasoleva elamumaa jagamine kaheks kinnistuks. 

2. OLEMASOLEVA OLUKORRA KIRJELDUS.
2.1. ASUKOHT.
Jaama tn 4 maaüksus suurusega 2358 m² asub Aruküla aleviku loodeosas Jaama ja Piiri tänavaristi kaguküljel ca 400 m kaugusel rongipeatusest ja kuju tab endast ca 70x36 m suurust ristkülikukujulist hoonestatud krunti. Märgatav mõningane maapinna tõus kagu suunas. Maaüksusel asuvad üks elumaja ja kaks kõrvalhoonet. Maa-alaga külgnevad põhjast Jaama tänav, läänest Piiri tänav, idast Jaama tn 3 elamumaa ja lõunast Sõstra tn 6 ja 8 elamumaad. Absoluutsed kõrgused on vahemikus 42,74 kuni 46,04. 

2.2. PLANERINGUALA JUHTFUNKTSIOON.
Raasiku valla Üldplaneeringu järgi on planeeringualal ette nähtud pere- ja ridaelamumaa (EV) krundi minimumsuurusega 1200 m².

3. PLANEERIMISETTEPANEK
3.1. KRUNDIJAOTUS
Planeeringuga nähakse ette olemasoleva 2358 m² suuruse elamumaa jagamine kaheks ristkülikukujuliseks osaks suurustega 1200 ja 1158 m².

3.2. VASTAVUS ÜLDPLANEERINGULE
Arvestades asjaolu et üldplaneering näeb ette planeeringualal moodustatava krundi minimumsuuruseks 1200 m² nähakse ette minimumsuurusest 42 m² võrra väiksem ehk 1158 m² suurune moodustuv kinnistu olemasoleva üksikelamuga hoonestatud osale. Sellisel moel on kavandatava uue elamu kinnistu üldplaneeringule vastava suurusega. 
Põhjenduseks veel et üldplaanile mittevastavus hoonestatud kinnistu pinna osas on tühine (3,5%). 

3.2. EHITUSÕIGUS.
Määratakse ehitusõigus maksimaalselt kahekorruseliste pereelamu ehituseks  ehitusaluse pinnaga a 240 m². Kummalegi krundile on ette nähtud ühe elamu ja ühe kõrvalhoone kõrvalhoone ehitus. Katuse kaldenurgaks on 35-50º. Samal ajal on soovitav jälgida lähipiirkonnas väljakujunenud katusekaldeid. Lähestikku asuvate hoonete puhul vältida väikseid katusekalde erinevusi.
Hoonete maksimumkõrgus on 11 m. Hoone väliseks viimistlemiseks kasutatakse looduslikke materjale (laudis, tellis, betoon, krohv jne).
Tagamaks ladusat krundijaotuse skeemi nähakse ette maa-ala keskosas asuva suurema abihoone lammutus. Piirdeaiale on iga kinnistu kohta ette nähtud kaks väravat.
Ehitusprojekti eskiis tuleb kooskõlastada Raasiku Vallavalitsusega.

3.3. LIIKLUSKORRALDUS JA PARKIMINE.
Juurdepääs moodustatavale kinnistule (pos 1) on ette nähtud Piiri tänavalt. Olemasoleva elamuga kinnistule (pos 2) juurdepääs toimub Jaama tänavalt. Olemasolev ja planeeritav juurdepääs võimaldab esmaabi ja päästeteenistuse autode juurdepääsu. Igale elamukrundile on ette nähtud kahe sõiduauto parkimine.

3.4. PIIRANGUD.
Ehitusjoon kruntide tänavapoolsetel külgedel on reeglina 5 m. Tuleohutuskuja naaberkrundi piirist 4 m.

3.5. KESKKONNAKAITSE, HALJASTUS.
Planeeringulahenduse kohaselt säilitatakse kogu planeeringuala olemasolev kõrghaljastus ja põõsastik v a viljapuud.
Ehitusjäätmed ja olmejäätmed kogutakse kinnistul ja käideldakse vastavalt valla jäätmekäitluseskirjale.

4. TEHNOVARUSTUS
4.1. VEEVARUSTUS JA KANALISATSIOON.
Veevarustus on lahendatud ühisvõrkude baasil vastavalt kohaliku vee-ettevõtte Raven OÜ tehnilistele tingimustele. Liitumiskoht on ette nähtud Piiri tänavale olemasolevale veetrassile sadulühendusega ja maakraaniga kinnitu piirile. Sisestus kuni hooneni nähakse ette Ø25 mm plasttoruga. Olmeheitveed kogutakse kinnitule paigaldatavasse plastist hermeetilistesse kogumismahutitesse ja veetakse vastavat tegevusluba omava firma poolt ära purgimiskohta.

4.2. SADEVEEÄRASTUS.
Sadeveed on ette nähtud immutada pinnasesse elamumaadel ja transpordimaal.

4.3. ELEKTRIVARUSTUS.
Lahendatakse vastavalt OÜ Jaotusvõrgu Tallinn-Harju piirkonna tehnilistele tingimustele nr 119557. Elamute peakaitsme suurus 3x25 A. Elektritoide vastavalt tehnilistele tingimustele on ette nähtud Piiri alajaama olemasolevalt toitelt. Liitumispunkt on ette nähtud Jaama ja Piiri tn ristmikul asuval liinimastil, kust edasi kuni peakilbini ehitab tarbija vastavalt vajadusele vastava liini.

4.4. SIDEVARUSTUS.
Lahendatakse vastavalt Elion Ettevõtted tehnilistele tingimustele nr. 8042621. 
Jaama tn 5 kinnistut läbib Elioni õhukaabelliin, millest on paigaldatud õhukaabliga MU 1x4 sisend kinnistul asuvasse olemasolevasse elamusse.
Olemasoleva ja planeeritava uue elamu sidevarustuse jaoks on ette nähtud kaabelliin alates Tallinna tn ja Soo tn ristmikul asuvast kaablijaotuskapist ARL 318 mööda Jaama tn lõunakülge kuni planeeritavate kinnistuteni.

5. KURITEGEVUSE RISKE VÄHENDAVATE NÕUETE JA TINGIMUSTE SEADMINE
Kuritegevuse ohjeldamise probleemidele tuleb läheneda kompleksselt, arvestades kohaliku omavalitsuse, ühiskondlike organisatsioonide ja politsei osavõtuga. Lähtuda tuleb kõige kaitsetumate inimrühmade vajadustest.
Kuus põhimõtet kuritegevuse ohjeldamiseks:
-JÄLGITAVUS- Ala jälgitavus on üks peamisi asjaolusid mis kurjategijaid heidutab. Pole oluline kas ümbruskonda tegelikult jälgitaksegi, tähtis on luua niisugune ümbrus, mis paneks sissetungija tunnetama, et ta on kõigile nähtav.
-NAABRUSKONNAD- Ala järgitavuse põhimõtet rakendades peab arvestama vaadeldava piirkonna lähiümbrust. See tähendab et inimesed tunnistavad ala omaks ja jälgivad seal toimuvat.
-AVALIKUD ALAD JA ERAVALDUSED- Avalike alade ja eravalduste probleem on tihedalt seotud naabruskondade probleemidega ning keskendub avalike alade ja eravalduste eristamise vajadusele.
-VARJUMISKOHAD- Selle põhimõtte järgi on oluline kõrvaldada võimalikud varjumiskohad. Hoonete projekteerimisel tuleb niisuguste kohtade tekkimist vältida, enne ümberprojekteerimist tuleb need välja selgitada ja võimalust mööda kõrvaldada.
-ABINÕUDE KOMPLEKSSUSE PÕHIMÕTE- Turvalisus tuleb tagada mitmete abinõude kooskasutamisega. Projektid tuleb igakülgselt läbi arutada, pidades silmas kõiki turvalisuse tagamise võimalusi, sh ala loomulikku jälgitavust ja kaitstust.
-KOOSTÖÖPÕHIMÕTE- Koostööd tuleb teha elamuid igapäevaselt hallates nii eraisikute kui ametiisikute poolt.
Arhitekt peab hoonete ehitamisel ette nägema oma otsuste nii pika- kui lühiajalisi tagajärgi.  Esmalt tuleb tagada, et ehitus kulgeks lihtsalt ja valutult.

6. TULEOHUTUSE ABINÕUD.
Planeering on koostatud vastavalt Vabariigi Valitsuse määrusele Nr. 315. Planeeritavate hoonete minimaalne tulepüsivuse klass on TP2.
Miinimumkaugus naaberkinnistute piiridest 4 meetrit on tagatud.
Olemasolev ja planeeritav juurdepääs võimaldab esmaabi ja päästeteenistuse autode juurdepääsu.
Kustutusveega varustamine toimub 60 m kaugusel Piiri ja Sõstra tänavate ristmikul asuvast hüdrandist.

7. PLANEERINGUALA TEHNILISED NÄITAJAD.
Planeeringuala suurus 						2358 m²
Planeeritud kruntide kogupind 				2358 m²
Suletud maksimaalne suletud brutopind kokku 	960 m²
Parkimiskohtade arv    			4 (2+2).
Krunditud maa bilanss			elamumaa 100 %
Suletud brutopinna bilanss		üksikelamu 100 %